Takao

ความหายาก
 สัญชาติ
 คลาส
 รีโมเดล
 สหาย

## ประวัติ

เรือลาดตระเวณหนัก ทาคาโอะ เป็นเรือชั้นทาคาโอะของกองทัพเรือญี่ปุ่น ต่อขึ้นในช่วงก่อนสงครามโลกครั้งที่สอง ชื่อของเรือลำนี้นำมาจากชื่อภูเขาที่เกียวโต  ถูกปล่อยลงน้ำเมื่อวันที่ 28 เมษายน ปี 1927 และสร้างเสร็จเมื่อวันที่ 12 พฤษภาคม ปี 1930 ติดตั้งปืนใหญ่เรือขนาด 20 เซนติเมตร เรือทาคาโอะเป็นเรือพี่น้องกันกับ เรืออาทาโกะ เรือมายะ และเรือโจไค เหล่านี้เป็นกองเรืออรรถประโยชน์ สำหรับภารกิจโจมตีระยะไกล

หลังจากเข้าประจำการจนถึงช่วงปี 1938 เรือทาคาโอะก็ได้รับการปรับปรุงให้มีความทันสมัยมากขึ้น จากนั้นใน ปี 1940 ก็ได้ทำหน้าที่ลาดตระเวณตามชายฝั่งประเทศจีนจนถึง ปี 1941 หลังจากการบุกโจมตี เพิร์ลฮาเบอร์ เรือทาคาโอะก็เข้าปฏิบัติหน้าที่ในภารกิจยึดฟิลิปปินส์, เกาะพาลัว และทำหน้าที่สกัดกั้นกองเรือขงส่งที่วิ่งอยู่ในแถบอาณานิคมดัทช์ในเขตทะเลแปซิฟิค จมเรือพิฆาตพิลส์บูรี่ของสหรัฐ จมเรือรบยาร่าของออสเตรเลีย และเรืออื่นๆอีกหลายลำ ในวันที่ 2 เมษายน ปี 1942 ได้เข้าช่วยเหลือผู้รอดชีวิตจากเรือมิซูโฮะ ที่ถูกเรือดำน้ำดรัม ของสหรัฐโจมตีสามารถช่วยลูกเรือไว้ได้ 471 นาย

ในเดือนมิถุนายน ปี 1942 เรือทาคาโอะ เข้าร่วมการบุกหมู่เกาะอัลลูเชี่ยน ระหว่างการยึดเกาะคิสคา และ อัตตู ได้เข้าประทะกับเครื่องบิน P40 เคอติส และยิงตกไปสองลำ รวมทั้งยิงเครื่องบินทิ้งระเบิด B-17 ตกอีกหนึ่งลำ ในเดือนสิงหาคม ปี 1942 ก็ได้ไปเป็นกองหนุนในการรบที่กัวคาเนล และได้เข้าร่วมรบในสมรภูมิในหมู่เกาะโซโลมอน แต่ไม่ได้เข้าปะทะ ในการต่อสู้ที่หมู่เกาะซานตาครูซ เรือทาคาโอะร่วมกับเรือเมียวโกะกับเรือฮากูโร่ ซึ่งเรือที่ร่วมรบก็ถูกจมโดยเครื่องบินรบจาก เรือบรรทุกเครื่องบินฮอร์เนต กระทั่งวันที่ 15 พ.ย. ปี 1942 ในการรบเพื่อแย่งชิงสนามบินเฮนเดอร์สันบนเกาะกัวดาคาแนล เรือมาคาโอะและอาทาโกะ ได่เข้าเป็นเรือสนับสนุนการโจมตีให้กับ เรือประจัญบานคิริชิมะ ในการต่อสู้กับ เรือประจัญบานวอชิงตัน และ เรือประจัญบานเซาท์ดาโกต้า ผลจากการรบ เรือคิริชิมะจม เรืออาทาโกะเสียหาย ส่วนเรือทาคาโอะไม่ได้รับความเสียหายแต่อย่างใด และกลับไปยังเกาะทรัค ในวันที่ 5 พฤศจิกายน ปี 1943 เรือทาคาโอะ ถูกโจมตีจาก เครื่องบินดำทิ้งระเบิดSBD จาก เรือบรรทุกเครื่องบินซาราโตก้า และโดนระเบิดเข้าสองลูกจนต้องกลับไปญี่ปุ่นเพื่อซ่อมแซม หลังจากนั้นในวันที่ 13 มิถุนายน ปี 1944 เรือทาคาโอะเข้าร่วมเป็นส่วนหนึ่งของปฏิบัติการโจมตีกองเรือที่ 5 ของสหรัฐ แต่ก็ต้องพบกับหายนะครั้งใหญ่ที่เรียกกันว่า การล่าไก่งวงแห่งมาเรียน่า จนกองทัพญี่ปุ่นสูญเสียเครื่องบินรบไปเกือบหมดโดยที่ทำอะไรฝ่ายตรงข้ามไม่ได้เลย และต้องล่าถอยกลับไป

กระทั่งการรบที่อ่าวเลเต้ในฟิลิปปินส์ วันที่ 23 ตุลาคม ปี 1944 เรือทาคาโอะถูกโจมตีด้วยตอร์ปิโด จากเรือดำน้ำดาร์ทเธอร์ จนใบพัดท้ายเรือและห้องหม้อต้มเสียหาย เรืออาทาโกะและมายะก็ถูกจม เรือทาคาโอะจึงหนีกลับไปบรูไน จากนั้นก็กลับไปที่สิงคโปร์โดยมี เรือนากานามิ เรืออาซาชิโมะ เรือฮิโยโดริ และ เรือมิตซู มารุ คุ้มกัน เรือทาคาโอะเสียหายหนักมากและไม่สามารถส่งกลับไปซ่อมแซมให้สมบูรณ์ที่ญี่ปุ่นได้ จึงต้องลอยลำเป็นเรือใช้ต่อสู้อากาศยานที่ฐานทัพเรือเซเลต้า ในสิงคโปร์ จนกระทั่งสิ้นสุดสงคราม จึงถูกใช้เป็นเป้าซ้อมยิงให้กับ เรือนิวฟาวแลนด์ของอังกฤษ และจมลงในวันที่ 19 ตุลาคม ปี 1946

## ในตัวเกม

* ร่างปกติ
* ร่างปกติเสียหายหนัก
* ร่างไค
* ร่างไคเสียหายหนัก

## เกร็ดเล็กน้อย

* เรือที่หาได้ง่ายสุดในเกม ตามหลอกหลอนทุกครั้งที่สร้างเรือ
* เมื่อวันโกหกแห่งโลก เวลาของเรือทุกลำที่ถูกสร้างจะเป็น 1:25:00 ทุกลำ 1:25:00นั้นคือเวลาที่สร้างได้ทาคาโอะคลาส
* อย่างไรก็ตามค่าสถานะของเธอและน้องสาวนั้นสูงกว่าเรือลาดตระเวนหนักทุกลำยกเว้น Prinz Eugen (Mod), Quincy (Mod), Salt Lake City และ Wichita
* เธอยังให้ค่าปืนใหญ่ดีด้วยเมื่อนำไปใช้ในการเสริมความแข็งแกร่ง